open-index/open-wikipedia-markdown huggingface dataset:
Χάινριχ Μίλερ

*Για τον Γερμανό αξιωματικό της [[Γκεστάπο]], δείτε το άρθρο [[Χάινριχ Μύλλερ]].*

Ο **Χάινριχ “Βούντι” Μίλλερ (Heinrich “Wudi” Müller)** ήταν Αυστριακός ποδοσφαιριστής και προπονητής.

Γεννήθηκε στην Αυστρία στις 13 Μαΐου 1909 και απεβίωσε στις 5 Απριλίου 2000.

## Ποδοσφαιριστής
Ξεκίνησε την καριέρα του στη Βίνερ, με την οποία κέρδισε το κύπελλο Αυστρίας το 1931. Μετά από ένα πέρασμα στην ουγγρική ΜΤΚ και δύο πρωταθλήματα, έπαιξε στην Αούστρια Βιέννης.

Συμμετείχε στην Εθνική Αυστρίας.

Έπαιζε ως επιτελικός μέσος.

## Προπονητής
Ως προπονητής ξεκίνησε στην Αούστρια Βιέννης (1945-1954).

Πέρασε από την Βίλεμ και το καλοκαίρι του 1964 προσλήφθηκε απο την ΑΕΚ διαδεχόμενος τον Γένε Τσάκναντι. 

Η αντικατάσταση αυτή δεν έφερε τα αναμενόμενα από την διοίκηση αποτελέσματα, καθώς ο Μίλερ επιχείρησε καινοτομίες χωρίς επιτυχία.

Το 1964-65 ανέλαβε πάλι την Αούστρια Βιέννης, αλλά ο σύλλογος τερμάτισε έβδομος. 

Το 1971-72 επέστρεψε για τελευταία φορά στο τιμόνι της Αούστρια και τερμάτισε δεύτερη.

Αυτό ήταν και το τέλος της σταδιοδρομίας του ως προπονητής.

## Παραπομπές

## Πηγές

* 

Κατηγορία:Αυστριακοί προπονητές ποδοσφαίρου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως

Κατηγορία:Αυστριακοί ποδοσφαιριστές
Pagani Huayra

Το **Pagani Huayra** είναι ένα σπορ υπεραυτοκίνητο (σούπερκαρ) που κατασκευάζεται από την ιταλική αυτοκινητοβιομηχανία Pagani από το 2012 μέχρι σήμερα. Σχεδιαστής του μοντέλου είναι ο Οράσιο Παγκάνι, ιδρυτής της ομώνυμης εταιρείας, όπως είχε συμβεί και με τον προκάτοχο Pagani Zonda.

## Εισαγωγή

Το Pagani Huayra παρουσιάστηκε για πρώτη φορά επίσημα online, με πλήθος φωτογραφιών, σε μια συνέντευξη τύπου που έλαβε χώρα στις 25 Ιανουαρίου 2011. Η παγκόσμια πρεμιέρα του, έγινε στην έδρα της Pirelli στο Μιλάνο τον Φεβρουάριο του 2011.
[thumb|left|Pagani Huayra Roadster στο Σαλόνι Αυτοκινήτου της [Γενεύης τον Μάρτιο του 2017.]]

Το Huayra βραβεύτηκε ως «το Υπεραυτοκίνητο της Χρονιάς 2012» από το περιοδικό Top Gear. Στις 11 Φεβρουαρίου 2015 ανακοινώθηκε ότι όλα τα αντίτυπα του Pagani Huayra είχαν πωληθεί. Η συνολική παραγωγή του αρχικού Huayra, πριν εισαχθεί η εκδοχή Roadster (καμπριολέ) το 2017, περιορίστηκε σε μόλις 100 αντίτυπα, στα πλαίσια μια σχετικής συμφωνίας μεταξύ της Pagani και της Mercedes-AMG, που ήταν η προμηθεύτρια του βενζινοκινητήρα **M158**, ο οποίος ήταν V12.

## Επιδόσεις

Η επιτάχυνση 0-100 χιλιόμετρα την ώρα του Huayra έρχεται σε μόλις 3,3 δευτερόλεπτα και η τελική ταχύτητα είναι 360 χιλιόμετρα την ώρα. Ειδικότερα στη μεταγενέστερη έκδοση Huayra BC που εισήχθη το 2017, η επιτάχυνση 0-100 χιλιόμετρα την ώρα είναι στα 2,9 δευτερόλεπτα και η τελική ταχύτητα στα 383 χιλιόμετρα την ώρα. Με τα ειδικά για το μοντέλο ελαστικά της Pirelli, το Pagani Huayra είναι ικανό να αντέξει πλευρική επιτάχυνση 1,66 g.

## Δείτε επίσης
* Pagani

## Αναφορές


## Εξωτερικοί σύνδεσμοι

* Η επίσημη ιστοσελίδα
* Pagani Huayra
* Pagani Huayra Exterior and Interior in 3D 4K UHD

Huayra
Κατηγορία:Σπορ αυτοκίνητα
Κατηγορία:Αυτοκίνητα με κινητήρα πίσω
Ντουνέκι

thumb|δεξιά|
Τα **ντονέκια** είναι μια τουρκική ράτσα περιστεριών.

## Διατροφή
Τα οικότροφα ντουνέκια όπως και κάθε ράτσα περιστεριών τρέφονται κυρίως με σιτάρι και καλαμπόκι. Όμως υπάρχουν και άλλες τροφές όπως το κεχρί και το ηλιοτρόπιο. Επίσης υπάρχουν κι άλλες τροφές και μερικές από αυτές είναι: 4 εποχών, χωρίς σιτάρι, basic, χηρείας, special αγώνων.

## Πέταγμα
Το χαρακτηριστικό αυτής της ράτσας είναι ότι κάνει πολύ ιδιαίτερο πέταγμα, εναέρια τούμπα και προσγειώνονται μετά στο έδαφος.

## Αναπαραγωγή
Τα Ντονέκια όπως και τα υπόλοιπα περιστέρια από την περίοδο της αναπαραγωγής γεννάνε 2 αυγά και εκκολάπτονται από 20-22 ημέρες. 

Κατηγορία:Περιστερίδες
Λισινοπρίλη

thumb|250px|Η χημική δομή της λισινοπρίλης
Η **λισινοπρίλη** είναι φάρμακο το οποίο ανήκει στους αναστολείς του μετατρεπτικού ενζύμου αγγειοτασίνης (ΑΜΕΑ) για τη θεραπεία της υπέρτασης, της καρδιακής ανεπάρκειας και για μετά το καρδιακό επεισόδιο. Στην υψηλή αρτηριακή πίεση συνήθως είναι θεραπεία πρώτης γραμμής, αν και στους μαύρους ανθρώπους οι αναστολείς διαύλων ασβεστίου ή τα θειαζιδικά διουρητικά δουλεύουν καλύτερα. Χρησιμοποιείται επίσης για την πρόληψη νεφρικής βλάβης σε άτομα σε σακχαρώδη διαβήτη. Η πλήρης δράση μπορεί να χρειαστεί μέχρι και τέσσερις εβδομάδες ώστε να επέλθει. Η λισινοπρίλη λαμβάνεται από το στόμα.

Συνηθισμένες παρενέργειες περιλαμβάνουν πονοκεφάλους, ζάλη, κόπωση, βήχα, ναυτία και εξάνθημα. Σοβαρές παρενέργειες μπορεί να περιλαμβάνουν υπόταση, προβλήματα στο συκώτι, υψηλά επίπεδα φωσφόρου στο αίμα και αγγειοοίδημα. Δεν συνίσταται η χρήση της κατά τη διάρκεια της εγκυμοσύνης, καθώς μπορεί να βλάψει το έμβρυο. Η λισινοπρίλη δρα αναστέλλοντας το σύστημα ρενίνης-αγγειοτενσίνης-αλδοστερόνης.

Η λισινοπρίλη πατενταρίστηκε το 1978 και εγκρίθηκε για ιατρική χρήση στις Ηνωμένες Πολιτείες το 1987. Είναι διαθέσιμη ως γενόσημο φάρμακο. Όσον αφορά το 2017, ήταν το πιο συνταγογραφημένο φάρμακο στις Ηνωμένες Πολιτείες, με περισσότερες από 104 εκατομμύρια συνταγές.

## Παραπομπές


Κατηγορία:Αντιυπερτασικοί παράγοντες
Κατηγορία:Καρβονικά οξέα
Κατηγορία:Αμίνες
Κατηγορία:Πυρρολιδίνες
κατηγορία:Αρωματικές ενώσεις
Διοργανώσεις Ε.Π.Σ. Λακωνίας 2019–20

Για την **περίοδο 2019–20**, η Ένωση Ποδοσφαιρικών Σωματείων Λακωνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λακωνίας.

Η πρωταθλήτρια της ΕΠΣ Λακωνίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Λακωνίας, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Λακωνίας είναι η εξής:

* Α΄ Κατηγορία
* Α1 Κατηγορία
* Β΄ Κατηγορία

### Α΄ Κατηγορία
Στην Α΄ Κατηγορία συμμετείχαν 9 σύλλογοι. Οι 5 πρώτοι της βαθμολογίας της κανονικής περιόδου συμμετέχουν στα Play off, όπου ο πρώτος κερδίζει την άνοδο στην Γ΄ Εθνική. Οι 4 τελευταίοι συμμετέχουν στα Play out, όπου ο τελευταίος υποβιβάζεται.

Πηγή ΕΠΣ Λακωνίας

#### Play off Α΄ Κατηγορίας

Πηγή ΕΠΣ Λακωνίας

#### Play out Α΄ Κατηγορίας

Πηγή ΕΠΣ Λακωνίας

### Α1 Κατηγορία

Πηγή ΕΠΣ Λακωνίας

### Β΄ Κατηγορία

Πηγή ΕΠΣ Λακωνίας

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Λακωνίας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Λακωνίας
Κατηγορία:Εγχώρια ποδοσφαιρικά πρωταθλήματα 2019–2020
Κατηγορία:Εγχώρια ποδοσφαιρικά κύπελλα 2019-2020
Airbus Military

Η **Airbus Military** (*Στρατιωτική Airbus*) αποτέλεσε την περίοδο 2009-2013 θυγατρική εταιρεία της Ευρωπαϊκής Αεροναυτικής Εταιρείας Άμυνας και Διαστήματος, σημερινής Airbus.

Η εταιρεία δημιουργήθηκε επίσημα τον Απρίλιο του 2009 με την ένταξη του «Τμήματος Μεταφορών Στρατιωτικών Αεροσκαφών» (MTAD) και της «Airbus-Στρατιωτικής Εταιρείας Περιορισμένης Ευθύνης» (AMSL) στην Airbus. Τον Ιανουάριο του 2014, τρεις θυγατρικές της EADS, η Airbus Military, η Astrium και η Cassidian, συγχωνεύθηκαν και σχημάτισαν την Airbus Defense and Space.

## Ιστορία
Τον Ιανουάριο του 1999 συστάθηκε η εταιρεία «Airbus Military Company SAS» για τη διαχείριση της κατασκευής του Airbus A400M από την κοινοπραξία Euroflag. Τον Μάιο του 2003, πριν από την εκτέλεση της σύμβασης παραγωγής, η εταιρεία εξελίχθηκε στην «Airbus-Στρατιωτική Εταιρεία Περιορισμένης Ευθύνης» (AMSL).

Στις 16 Δεκεμβρίου 2008, το «Τμήμα Μεταφορών Στρατιωτικών Αεροσκαφών» (MTAD), μέρος της Ευρωπαϊκής Αεροναυτικής Εταιρείας Άμυνας και Διαστήματος, ανακοιώθηκε ότι ενώνεται με την AMSL ως μέρος της «Airbus Military».

Τον Φεβρουάριο του 2009, ο Ντομίνγκο Ουρένια-Ράσο διορίστηκε ως επικεφαλής και Διευθύνων Σύμβουλος της Airbus Military.

Στις 31 Ιουλίου 2013, η EADS ανακοίνωσε τη μετονομασία της σε Airbus Group. Την ίδια περίοδο η Airbus Military, η Astrium και η Cassidian ενώθηκαν και αναδιοργανώθηκαν σχηματίζοντας την εταιρεία Airbus Defence and Space.

Στα τέλη του 2013, η μητρική εταιρεία EADS πραγματοποίησε την αναδιοργάνωση του Ομίλου της Airbus, τερματίζοντας την εταιρική οντότητα της Airbus Military.

### Εξέλιξη

## Παραγωγή
* Airbus A330 MRTT
* Airbus A400M
* CASA C-212 Aviocar
* CASA/IPTN CN-235
* EADS CASA C-295

## Συλλογή εικόνων

Airbus A400M Rollout.JPG|Το πρώτο Airbus A400M κατά την παρουσίασή του το 2008
CASA C-295 of Polish Air Force, Radom AirShow 2005, Poland.jpg|Αεροσκάφος CASA C-295 της Πολεμικής Αεροπορίας της Πολωνίας
CASA 212 side.jpg|Αεροσκάφος CASA C-212 της Σουηδικής Ακτοφυλακής
Royal Air Force Airbus A330MRTT Bidini.jpg|Αεροσκάφος A330MRTT της Βρετανικής Βασιλικής Αεροπορίας


## Παραπομπές


Κατηγορία:Airbus
Νίνα Ντάγκλας-Χάμιλτον του Χάμιλτον

Η **Νίνα Ντάγκλας-Χάμιλτον του Χάμιλτον** (*Nina Douglas-Hamilton of Hamilton*, γεννημένη ως Νίνα Μαίρη Μπενίτα Πουρ *Nina Mary Benita Poore*, 13 Μαΐου 1878 - 12 Ιανουαρίου 1951) ήταν Βρετανίδα ευγενής και ακτιβίστρια για τα δικαιώματα των ζώων.

## Βιογραφία
Γεννήθηκε στις 13 Μάϊου 1878 στο Σόλσμπερι, και ήταν κόρη του Ροβέρτου Πουρ και της Ιουλιάνας Μπενίτα Λόουρι-Κόρι.

Στις 4 Δεκεμβρίου 1901 παντρεύτηκε τον Αλφρέδο Ντάγκλας-Χάμιλτον, 13ο Δούκα του Χάμιλτον στο Νιούτον Τόνι του Γουιλσάιρ. Μαζί απέκτησαν επτά παιδιά:
*τον Λόρδο Ντάγκλας (1903-1973), παντρεύτηκε την Ελισάβετ Πέρσι. Απέκτησαν 5 παιδιά.
*την Λαίδη Ιωάννα (1904-?), παντρεύτηκε (1) τον Κάρολο Μάκιντος. Δεν απέκτησαν παιδιά, (2) τον Λέο Ζινόβιεφ. Δεν απέκτησαν παιδιά και (3) τον Βίβιαν Νόρτον-Μπελ. Δεν απέκτησαν παιδιά.
*τον Λόρδο *Γεώργιο* Νάιτζελ (1906-1994), παντρεύτηκε την Όντρει Σέιλ-Μπάρκερ. Δεν απέκτησαν παιδιά.
*την Λαίδη Μαργαρίτα (1907-?), παντρεύτηκε τον Ιάκωβο Ντρούμοντ-Χάι. Δεν απέκτησαν παιδιά.
*τον Λόρδο *Μάλκολμ* Έιβοντεϊλ (1909-1964), παντρεύτηκε την Πάμελα Μπόουζ-Λάιον. Απέκτησαν 4 παιδιά και (2) την Ναταλία Σκάριτ Γουέλς. Δεν απέκτησαν παιδιά.
*τον Λόρδο Δαβίδ (1912-1944), παντρεύτηκε την Άννα Προυνέλα Στακ. Απέκτησαν 2 παιδιά.
*την Λαίδη Μάιρι Νίνα (1914-1927), πέθανε σε ηλικία 12 ετών.

Το 1903 ήταν συνιδρυτής της Εταιρείας Άμυνας και Αντι-Ζωολογικής Εταιρείας, που δημιούργησε τρία κτηνιατρικά νοσοκομεία για άλογα κατά τον Α΄ Παγκόσμιο Πόλεμο και εκ στρατεύτηκε ενάντια στη σκληρότητα σε ζώα συμπεριλαμβανομένης της χρήσης ζώων στον πόλεμο.

Το 1912 έγινε ιδρυτής της Σκωτσέζικης Εταιρείας για την Πρόληψη της Ζωοτομής, η οποία στη συνέχεια έγινε Συνήγορος για τα Ζώα. Ίδρυσε επίσης το καταφύγιο ζώων Φερν, στο Φερν Χάουζ στο Ντόρσετ, κτήμα που είχε και ο σύζυγός της.

Πέθανε στις 12 Ιανουαρίου 1951 στο Φερν Χάουζ σε ηλικία 72 ετών.

## Παραπομπές
* https://web.archive.org/web/20040405002015/http://www.quarter-lanarkshire.supanet.com/duchess%20nina.htm
* 


Κατηγορία:Βρετανοί ευγενείς
Κατηγορία:Βρετανίδες δούκισσες
Αντόνιο Τσόλακ

Ο **Αντόνιο-Μίρκο Τσόλακ** (κροατικά: *Antonio-Mirko Čolak*, γενν. στις 17 Σεπτεμβρίου 1993) είναι Κροάτης ποδοσφαιριστής, ο οποίος αγωνίζεται ως κεντρικός επιθετικός για την Ρέιντζερς Γλασκώβης.

## Σταδιοδρομία σε συλλόγους
Γεννημένος στο Λούντβιγκσμπουργκ, ο Τσόλακ ξεκίνησε τη σταδιοδρομία του στην δεύτερη ομάδα της Καρλσρούη ΣΚ.

Έκανε το επαγγελματικό ντεμπούτο του στις 19 Οκτωβρίου 2013 σε έναν αγώνα της 1. ΦΚ Νυρεμβέργη για τη Μπούντεσλιγκα εναντίον της Άιντραχτ Φραγκφούρτης. Μπήκε στο γήπεδο στο 78 λεπτό στη θέση του Τομάς Πέκχαρτ. Τη σεζόν 2014-15, αγωνίστηκε με δανεισμό στη

Την 3η Ιουλίου 2015, ο Τσόλακ εντάχθηκε στη Χόφενχαϊμ 1899. Δεν αγωνίστηκε ποτέ με την ομάδα. Τη σεζόν 2015-16, αγωνίστηκε με μονοετή δανεισμό στην Καϊζερσλάουτερν. Στις 25 Ιουλίου 2016, ο Τσόλακ εντάχθηκε με δανεισμό στη Ντάρμστατ 98. Για την επόμενη σεζόν, αγωνίστηκε με δανεισμό στην Ίνγκολστατ της 2. Μπούντεσλιγκα. Μετά τον αμοιβαία συμφωνημένο τερματισμό του δανεισμού στην Ίνγκολστατ τον Ιανουάριο του 2018, ο Τσόλακ εντάχθηκε με δανεισμό στην Ριέκα μέχρι τον Ιούνιο του 2019. Μετά τη λήξη του δανεισμού στις 22 Ιουνίου 2019, ο Τσόλακ εντάχθηκε με μόνιμη μετακίνηση στην Ριέκα με τριετές συμβόλαιο.

### ΠΑΟΚ
Στις 22 Σεπτεμβρίου 2020, ο ΠΑΟΚ συμφώνησε με τη Ριέκα για τη μεταγραφή του Τσόλακ για 3 εκατομμύρια ευρώ, με τον παίκτη να υπογράψει τετραετές συμβόλαιο.

Στις 6 Μαρτίου 2021, εντάχθηκε με δανεισμό στη σουηδική Μάλμε ΦΦ, μ΄χρι το τέλος του Δεκεμβρίου του 2021.

## Εθνική ομάδα
Ο Τσόλακ έχει αγωνιστεί στις πολυ «μικρές» εθνικές Κροατίας U18, U19 και U20.

Στις 27 Αυγούστου 2020, ο προπονητής της Εθνικής Κροατίας, Ζλάτκο Ντάλιτς, συμπεριέλαβε τον Τσόλακ στον κατάλογο των παικτών για τους αγώνες του Πρωταθλήματος Εθνών ΟΥΕΦΑ 2020-21 εναντίον της Πορτογαλίας στις 5 Σεπτεμβρίου 2020 και της Γαλλίας στις 8 Σεπτεμβρίου 2020.

## Διακρίσεις
**Ριέκα**

* Κύπελλο Κροατίας: 2018-19, 2019-20

**Μάλμε ΦΦ**
* Άλσβενσκαν: 2020-21

**Ατομικές**

* Κορυφαίος σκόρερ Πρωταθλήματος Κροατίας: 2019-20 (20 γκολ)

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Κροάτες ποδοσφαιριστές
Κατηγορία:Γερμανοί ποδοσφαιριστές
Κατηγορία:Γερμανοί κροατικής καταγωγής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές ΣΦ Ντάρμστατ 98
Κατηγορία:Ποδοσφαιριστές Ίνγκολστατ 04
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Μάλμε ΦΦ
Κατηγορία:Ποδοσφαιριστές Άλσβενσκαν
Κατηγορία:Ξένοι ποδοσφαιριστές στη Σουηδία
Τζέρι Φίνλεϊ-Ντέι

Ο **Τζέρι Φίνλεϊ Ντέι** (**Gerry Finley-Day**, γενν. Broughty Ferry, Dundee, Σκοτία, Ηνωμένο Βασίλειο, 1947) είναι Βρετανός συγγραφέας,  σεναριογράφος και δημιουργός κόμικς. Υπήρξε βασικός συντελεστής των εκδοτικών οίκων D.C. Thomson & Co και εκδότης στην εταιρεία  I.P.C. Media, συγγράφοντας, βασικά, δακρύβρεκτες  ιστορίες για κοριτσίστικα κόμικς, πριν μεταπηδήσει –ως ελεύθερος επαγγελματίας, πλέον- το 1974 στο περιοδικό Battle Picture Weekly, το οποίο εξέδιδε ο Πατ Μιλς. Θεωρείται ένας από τους πλέον σημαντικούς δημιουργούς στη βρετανική σκηνή των εικονογραφημένων περιπετειών και διάφοροι χαρακτήρες του περιοδικού 2000AD, που ο ίδιος εμπνεύσθηκε, όπως της σειράς Rogue Trooper, παραμένουν εμβληματικοί.
## Καριέρα
Ο Τζέρι από την ηλικία των 14 ετών μεγάλωσε  στο Herordshide της Αγγλίας, όπου μετακόμισε η οικογένειά του. Ξεκίνησε την επαγγελματική συγγραφή το 1968 μέσω συνεργασιών που είχε με τα έντυπα War Picture Library και Commando Library. Η θητεία του στο σύνταγμα αλεξιπτωτιστών TAVR, το 1967,  την οποία ο ίδιος επέλεξε, τον βοήθησε να δημιουργεί αληθοφανή πολεμικά σενάρια. Αποτέλεσε μέλος της ηγετικής ομάδας που δημιούργησε το περιοδικό 2000AD, το 1977, μαζί με το Μιλς και το Τζον Βάγκνερ. Με τον πρώτο έφτιαξαν τη σειρά ABC Warriors και με τον δεύτερο την ιστορία του  Judge Dredd.
## Προσωπική ζωή
Είναι νυμφευμένος με τη Λίντα και έχουν τρία παιδιά, δύο αγόρια κι ένα κορίτσι. 
## Επιλεκτική εργογραφία
* Rat Pack 
* Harry Twenty on the High Rock
* Dan Dare
* D-Day Dawson
* One-Eyed Jack
* Invasion
* M.A.C.H. One
* Day of the Eagle
* Ant Wars
* Return of the Eagle
* VCs
* Fiends of the Eastern Front

## Πηγές
* http://gerryfinley-day.com/ 

## Παραπομπές


Κατηγορία:Βρετανοί δημιουργοί κόμικς
Κερασιές Πέλλας

Οι **Κερασιές** (επίσημα **Κερασέες** ή **Κερασέαι**) είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 705 μέτρων.

## Γεωγραφία - Ιστορία
Οι Κερασιές βρίσκονται προς τα σύνορα με την Βόρεια Μακεδονία και το χιονοδρομικό κέντρο Βόρα Καϊμακτσαλάν, σε απόσταση 14 χλμ. ΒΔ. (μέσω Λύκων) από την Έδεσσα. Είναι κτισμένες ανάμεσα σε κατάφυτους λόφους (Κούλα, Λεπτοκαρυά, Μεγάλη Καστανιά) και γειτονεύει με τους οικισμούς Καρυδιά (Ν.) και Σαρακηνοί (Β.). Στο κέντρο του χωριού υπάρχει μία παραδοσιακή πλατεία, ένας μεγάλος πλάτανος και γύρω του καφενεία  και παντοπωλεία. Η κεντρική εκκλησία του είναι ο Άγιος Δημήτριος που είναι ο πολιούχος του χωριού. Οι κάτοικοί του είναι κυρίως αγρότες και καλλιεργούν κυρίως κερασιές στις οποίες οφείλεται και το όνομά του. Τα τελευταία χρόνια υπάρχει Αγροτικός Συνεταιρισμός Κερασιών και πολιτιστικά δραστηριοποιείται ο Μορφωτικός Πολιτιστικός Σύλλογος "Αριστοτέλης".

Η παλιά ονομασία του χωριού είναι *Κρουτσέλοβον* και έτσι αναφέρεται μετά την απελευθέρωση το 1918 με το ΦΕΚ 152Α - 09/07/1918 όταν προσαρτήθηκε στην τότε κοινότητα Τεχόβου (Καρυδιάς). Το 1926 με το ΦΕΚ 97Α - 18/03/1926 μετονομάστηκε σε Κερασιές. Σύμφωνα με το πρόγραμμα Καλλικράτης, μαζί με τον οικισμό Καρυδιά αποτελούν την τοπική κοινότητα Καρυδιάς που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2021 έχει πληθυσμό 458 κατοίκους.

## Εξωτερικοί σύνδεσμοι
* Ο τόπος μας - Κερασιά Πέλλας στο https://www.youtube.com από την ORASITV
* Κερασιές - Καϊμακτσαλάν από τον ιστότοπο touristorama

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Ζάμπα (Ουίλα)

Η **Ζάμπα** () είναι πόλη και δήμος, με πληθυσμό 105.090 (απογραφή 2014), στην επαρχία Ουίλα της Ανγκόλας. 

## Διοικητικές υποδιαιρέσεις
Ο δήμος της Ζάμπα περιλαμβάνει τρεις κοινότητες ως εξής: 

* Ζάμπα, η έδρα του δήμου 
* Κασίνγκα 
* Ντόνγκο 

## Μεταφορές

### Σιδηροδρομικώς
Η Ζάμπα εξυπηρετείται από τον τερματικό σταθμό ενός μικρού σιδηροδρομικού κλάδου της νότιας γραμμής του εθνικού σιδηροδρομικού συστήματος. 

### Αεροπορικώς
Η πόλη διαθέτει αεροδρόμιο, . 

## Παραπομπές


Κατηγορία:Πόλεις της Ανγκόλας
Ρεπουμπλικανικό Λαϊκό Κόμμα (Αίγυπτος)

Το **Ρεπουμπλικανικό Λαϊκό Κόμμα** (Αραβικά: حزب الشعب الجمهورى, προφέρεται: Χιζμπ αλ-Σάεμπ αλ-Ζούμουραα) είναι ένα πολιτικό κόμμα στην Αίγυπτο. Ιδρύθηκε το 2012. Πρόεδρος του κόμματος είναι ο Χάζεμ Όμαρ. 

## Ιστορία
Η ιστορία του κόμματος άρχισε το 2012, μετά την επανάσταση του 2011. Οι ιδρυτές του κόμματος ήταν πολιτικοί παράγοντες που ήταν αντίθετοι με τα κυρίαρχα Ισλαμικά ρεύματα της Αιγυπτιακής πολιτικής σκηνής εκείνης της περιόδου. Η νεοσύστατη ομάδα υποστήριξε την προεδρική εκστρατεία του Αμρ Μούσα, και συμμάχησε με άλλες 24 πολιτικές ομάδες που συγχωνεύτηκαν για να σχηματίσουν το Κόμμα του Κογκρέσου, στο οποίο επρόκειτο να ηγηθεί ο Μούσα. Η ένωση των ομάδων ήθελε να ανοίξει έναν τρίτο δρόμο που να περνά ανάμεσα από τους μιλιταριστές και τη Μουσουλμανική Αδελφότητα που κυριαρχούσαν στην πολιτική σκηνή. Το Ρεπουμπλικανικό Λαϊκό Κόμμα εγκατέλειψε την ένωση όταν ο Μούσα παραιτήθηκε από την ηγεσία του Κογκρέσου. Επίσημα, το Ρεπουμπλικανικό Λαϊκό Κόμμα ιδρύθηκε τον Σεπτέμβριο του 2012. Ιστορικά, το κόμμα σχηματίστηκε το 1992 και η πορεία του τέθηκε σε αναστολή το 1999 λόγω διαμάχης για την ηγεσία.

Στις βουλευτικές εκλογές του 2015 το ΡΛΚ, που συμμετείχε με τη συμμαχία «*Αιγυπτιακό Μέτωπο*», κέρδισε τις 13 από τις 596 έδρες της Βουλής των Αντιπροσώπων. Στις εκλογές γερουσιαστών του 2020 το ΡΛΚ κέρδισε τις 13 από τις 300 έδρες στη Γερουσία.
## Αποτελέσματα εκλογών
### Βουλευτικές εκλογές

### Προεδρικές εκλογές

## Παραπομπές


Κατηγορία:Πολιτική της Αιγύπτου
Καμπίντα

Η **Καμπίντα** (), ή αλλιώς **Τσιούα**, είναι πόλη και δήμος που στην ομώνυμη επαρχία, ένα εξκλάβιο της Ανγκόλας. Η κυριαρχία της Ανγκόλας επί της Καμπίντα αμφισβητείται από την αποσχιστική Δημοκρατία της Καμπίντα. Η πόλη της Καμπίντα είχε πληθυσμό 550.000 και ο δήμος πληθυσμό 624.646 κατοίκους, στην απογραφή του 2014. Οι κάτοικοι της πόλης είναι γνωστοί ως *Cabindas* ή *Fiotes*. Η Καμπίντα, λόγω της εγγύτητάς της σε πλούσια αποθέματα πετρελαίου, χρησιμεύει ως ένα από τα κύρια πετρελαϊκά λιμάνια της Ανγκόλας. 

## Ιστορία
Η πόλη ιδρύθηκε από τους Πορτογάλους το 1883 μετά την υπογραφή της Συνθήκης του Σιμουλαμπούκο, την περίοδο της Διάσκεψης του Βερολίνου. 

Υπάρχουν σημαντικά υπεράκτια αποθέματα πετρελαίου στην περιοχή. 

## Γεωγραφία
Η Καμπίντα βρίσκεται στην ακτή του Ατλαντικού Ωκεανού στα νότια της επαρχίας Καμπίντα στη δεξιά όχθη του ποταμού Μπέλε. Απέχει 56 χλμ. βόρεια της Μοάντα (Κονγκό), 70 χλμ. βόρεια των εκβολών του ποταμού Κονγκό και 137 χλμ. νότια από το Πουάντ-Νουάρ (Δημοκρατία του Κονγκό).  

## Διαμερίσματα
Η πόλη της Καμπίντα χωρίζεται σε τρία διαμερίσματα ή *comuna*: 

* Cabinda, η έδρα της πόλης, με το 88,6% του πληθυσμού της πόλης 
* Μαλέμπο, με το 3,1% 
* Τάντο-Ζίνζε, με το 8,3%  

## Πολιτισμός
Ο πληθυσμός της πόλης έχει έναν ιδιαίτερο πολιτισμό από τον τρόπο ενδυμασίας και τη διατροφή μέχρι τις παραδοσιακές τελετές, ειδικά το Chicumbe και τις τελετές του *Bakamas do Tchizo*, ένα παραδοσιακό τελετουργικό που επιτρέπει την αλληλεπίδραση μεταξύ των ζωντανών και των αποκρυφιστικών πνευμάτων των θεών και των προγόνων, διασφαλίζοντας έτσι τη συμφιλίωση μεταξύ των νεκρών και των ζωντανών. 

## Γλώσσα
Η Ιμπίντα, μια γλώσσα Μπαντού, είναι η κύρια γλώσσα τόσο της πόλης όσο και της επαρχίας της Καμπίντα. Τα Πορτογαλικά, η επίσημη γλώσσα της Ανγκόλας, ομιλείται επίσης, αν και ως επί το πλείστον σε διοικητικό ρόλο. Δεδομένου ότι η Καμπίντα αποικίστηκε σχετικά αργότερα (τέλη του 19ου αιώνα) από την Πορτογαλία σε σύγκριση με το μεγαλύτερο μέρος της Ανγκόλας, τα Πορτογαλικά δεν είναι τόσο ευρέως ομιλούμενα, αν και οι ομιλητές τους αυξάνονται γρήγορα σε αριθμό.

## Παραπομπές


## Βιβλιογραφία
* 

## Εξωτερικοί σύνδεσμοι

* 

Κατηγορία:Πόλεις της Ανγκόλας
Σοβιετοϊαπωνικός Πόλεμος

Ο **σοβιετοϊαπωνικός πόλεμος** (; , *σόρεν τάι νιτσί σανσέν*, μετάφραση: "Είσοδος της Σοβιετικής Ένωσης στον πόλεμο κατά της Ιαπωνίας"), ήταν μια στρατιωτική σύγκρουση του Δευτέρου Παγκοσμίου Πολέμου. Άρχισε λίγο μετά τα μεσάνυχτα της 9ης Αυγούστου 1945, με τη Σοβιετική εισβολή στο Ιαπωνικό κράτος μαριονέτα του Μαντσούκουο. Οι Σοβιετικοί και οι Μογγόλοι κατέλαβαν το Μαντσούκουο, το Μενγκτσιάνγκ (Εσωτερική Μογγολία), τη βόρεια Κορέα, το Καραφούτο και τις νήσους Τσισίμα (Κουρίλες). Η ήττα του Ιαπωνικού στρατού της Κουαντούνγκ συνέβαλλε στην ανακοίνωση της Ιαπωνικής συνθηκολόγησης και τον τερματισμό του Β΄ Παγκοσμίου Πολέμου. Η είσοδος των Σοβιετικών στον πόλεμο ήταν ένας σημαντικός παράγοντας στην απόφαση της ιαπωνικής κυβέρνησης για άνευ όρων παράδοση, καθώς είχε γίνει φανερό ότι η Σοβιετική Ένωση δεν ήταν διατεθειμένη να λάβει μέρος στις διαπραγματεύσεις για τον τερματισμό των εχθροπραξιών στην υπό όρους.

## Παραπομπές

Κατηγορία:Εισβολές
Κατηγορία:Στρατιωτικές Επιχειρήσεις του Β' Παγκοσμίου Πολέμου στον Ειρηνικό Ωκεανό
Κατηγορία:Ιστορία της Μαντζουρίας
Μαίρη Χάμιλτον του Άμπερκορν

Η **Μαίρη Χάμιλτον του Άμπερκορν** (*Mary Hamilton of Abercorn*, γεννημένη ως Μαίρη Άννα Κάρζον-Χάου *Mary Anna Curzon-Howe*, 23 Ιουλίου 1848 - 10 Μαΐου 1929) ήταν Βρετανίδα αριστοκράτισσα και Κυρία Επί Των Τιμών της Βασίλισσας Αλεξάνδρας.

## Βιογραφία
Γεννήθηκε στις 23 Ιουλίου 1848, και ήταν κόρη του Ριχάρδου Κάρζον-Χάου, 1ου Κόμη Χάου και της δεύτερης συζύγου του Άννας Γκορ.

Στις 7 Ιανουαρίου 1869 παντρεύτηκε τον Ιάκωβο Χάμιλτον, Μαρκήσιο του Χάμιλτον στην Εκκλησία του Αγίου Γεωργίου στο Λονδίνο. Μαζί απέκτησαν εννέα παιδιά:
*τον Λόρδο *Ιάκωβο* Αλβέρτο Εδουάρδο (1869–1953), παντρεύτηκε την Ροζαλίντα Μπίνγκχαμ. Απέκτησαν 5 παιδιά.
*τον Λόρδο *Κλώντ* Πεν Αλέξανδρο (1871-1871)
*τον Λόρδο Κάρολο (1874–1874)
*τον Λόρδο Κλώντ Φραγκίσκο (1874–1874)
*την Λαίδη *Αλεξάνδρα* Φίλλις (1876–1918), δεν παντρεύτηκε ποτέ.
*την Λαίδη *Γκλάντις* Μαίρη (1880–1917), παντρεύτηκε τον Ραλφ Φραγκίσκο Φόργουορντ-Χάουαρντ του Γουίκλοου. Απέκτησαν 1 παιδί.
*τον Λόρδο *Αρθούρο* Ιωάννη (1883–1914), δεν παντρεύτηκε ποτέ.
*Ένα γιο (1886–1886)
*τον Λόρδο Κλώντ Νάιτζελ (1889–1975), παντρεύτηκε την Βιολέτα Ρούμπι Άστον. Δεν απέκτησαν παιδιά.

Η Νταϊάνα, Πριγκίπισσα της Ουαλίας, ήταν τρισέγγονη της Δούκισσας, μέσω της εγγονής της Σίνθια Σπένσερ, Κόμισσα Σπένσερ.

Πέθανε στις 10 Μάϊου 1929 σε ηλικία 80 ετών.

## Τίτλοι
*23 Ιουλίου 1848 – 7 Ιανουαρίου 1869: Λαίδη Μαίρη Άννα Κάρζον-Χάου
*7 Ιανουαρίου 1869 – 31 Οκτωβρίου 1885: Η Μαρκησία του Χάμιλτον
*31 Οκτωβρίου 1885 – 3 Ιανουαρίου 1913: *Η Εξοχότητα Της* Η Δούκισσα του Άμπερκορν
*3 Ιανουαρίου 1913 – 10 Μάϊου 1929: *Η Εξοχότητα Της* Η Χήρα Δούκισσα του Άμπερκορν

## Παραπομπές



Κατηγορία:Βρετανοί ευγενείς
Κατηγορία:Βρετανίδες δούκισσες
Ροσάνα Ροσάντα

Η **Ροσάνα Ροσάντα** (ιταλ. *Rossana Rossanda*, 23 Απριλίου 1924 — 20 Σεπτεμβρίου 2020) ήταν Ιταλίδα πολιτικός της Αριστεράς, δημοσιογράφος και φεμινίστρια.
## Βιογραφία
Η Ροσάνα Ροσάντα γεννήθηκε στις 24 Απριλίου 1924 στην Πούλα που ανήκε τότε στην Ιταλία (σήμερα ανήκει στην Κροατία). Σπούδασε στο Πανεπιστήμιο του Μιλάνου και ήταν φοιτήτρια του φιλοσόφου Αντόνιο Μπάνφι. Συμμετείχε σε πολύ νεαρή ηλικία στην ιταλική αντίσταση ενώ, μετά το τέλος του Β΄ Παγκοσμίου Πολέμου, εντάχθηκε στο Ιταλικό Κομμουνιστικό Κόμμα. Ύστερα από ένα πολύ σύντομο χρονικό διάστημα, ορίστηκε υπέθυνη πολιτισμού του κόμματος από τον Παλμίρο Τολιάτι, ενώ εξελέγη στην Βουλή των Αντιπροσώπων το 1963.

Το 1968 εκδόθηκε το σύντομο άρθρο της *Η χρονιά των φοιτητών* (ιταλ. *L'anno degli studenti*), στο οποίο εξέφρασε την υποστήριξή της στις νεολαιίστικες κινητοποιήσεις εκείνης της χρονιάς. Η Ροσάντα ανήκε στη μειοψηφία του Ιταλικού Κομμουνιστικού Κόμματος, η οποία ασκούσε κριτική στη Σοβιετική Ένωση ενώ, μαζί με τους Λουίτζι Πιντόρ, Βαλεντίνο Παρλάτο και Λούτσιο Μάγκρι, ίδρυσε το κόμμα και την εφημερίδα *[[Il manifesto]]*. Το γεγονός αυτό οδήγησε στη διαγραφή της από το κόμμα μετά το 12ο Εθνικό Συνέδριο του κόμματος στην Μπολόνια.

Στις εκλογές του 1972, το *Il manifesto* έλαβε μόλις το 0,8% των ψήφων, γεγονός που οδήγησε στη συγχώνευσή του με το Κόμμα Προλεταριακής Ενότητας και στην ίδρυση του Κόμματος Προλεταριακής Ενότητας για τον Κομμουνισμό. Στη συνέχεια αποσύρθηκε από την ενεργό πολιτική συνεχίζοντας, παράλληλα, τη διεύθυνση του *Il manifesto*.

Η Ροσάντα πέθανε στις 20 Σεπτεμβρίου 2020 σε ηλικία 96 ετών.

## Βιβλιογραφία στα ελληνικά
* *Το κορίτσι του περασμένου αιώνα*, εκδόσεις Θεμέλιο, 2012 ISBN 9789603103578

## Παραπομπές


Κατηγορία:Ιταλοί κομμουνιστές
Κατηγορία:Ιταλοί βουλευτές και γερουσιαστές
Κατηγορία:Ιταλοί πολιτικοί του 20ού αιώνα
Κατηγορία:Φεμινιστές
Πανταλέων ο Πρεσβύτερος

Ο **Πανταλέων** ήταν ελληνικής καταγωγής καθολικός μοναχός, γνωστός από την κατασκευή μωσαϊκών σε ναό στην Υδρούντα της Ιταλίας.

Τα προσωπικά στοιχεία του Πανταλέων δεν είναι γνωστά, αλλά πιθανολογείτε ότι ήταν κληρικός. Στην πραγματικότητα, στο Μωσαϊκό του Οτράντο, βρίσκουμε μια επιγραφή στην οποία ο ίδιος υπογράφει, σαν *Πανταλεών πρεσβύτερος*. Υποτίθεται ότι ο Πανταλέων ήταν βασιλικός μοναχός, από την ελληνόφωνη κοινότητα του Σαλέντο, από το μοναστήρι Υδρούντος του Σαν Νικόλα ντι Κασόλε (Αγίου Νικολάου των Κασούλων).

Το πιο γνωστό έργο του, το μωσαϊκό δαπέδου του καθεδρικού ναού του Οτράντο που έγινε μεταξύ 1163 και 1165, παρουσιάζει έναν καλλιτέχνη της τεχνικής του μωσαϊκού, αλλά πάνω απ' όλα με πολύπλευρη θεολογική γνώση.

## Παραπομπές


Κατηγορία:Ιταλοί μοναχοί
Κατηγορία:Βυζαντινοί μοναχοί
Κατηγορία:Βυζαντινοί του 12ου αιώνα
Κατάληψις

***Κατάληψη*** (Katalepsis) στη Στωική φιλοσοφία, σήμαινε κατανόηση .  Για τους Στωικούς φιλόσοφους, η *κατάληψη* ήταν μια σημαντική υπόθεση σχετικά με την κατάσταση του νου κάποιου, καθώς σχετίζεται με την κατανόηση θεμελιωδών φιλοσοφικών εννοιών και αντιπροσωπεύει τη στωική λύση στο πρόβλημα του κριτηρίου . 

## Στωικισμός
Σύμφωνα με τους Στωικούς, ο νους βομβαρδίζεται συνεχώς με εντυπώσεις (*φαντασίες*). (Η εντύπωση που προέκυπτε από το μυαλό ονομάζονταν *φάντασμα*.)  Μερικές από αυτές τις εντυπώσεις είναι αληθείς και μερικές ψευδείς. Οι εντυπώσεις είναι αληθινές όταν επιβεβαιώνονται στη πραγματικότητα, ψευδείς εάν επιβεβαιωθούν λανθασμένα, όπως όταν κάποιος πιστεύει ότι ένα κουπί βυθισμένο στο νερό είναι σπασμένο επειδή φαίνεται έτσι.  Όταν ο Ορέστης, στην τρέλα του, είχε εκλάβει λανθασμένα την Ηλέκτρα ως Φιούρα, η εντύπωση αυτή είναι τόσο αληθινή όσο και ψευδής: αληθινή στο βαθμό που είδε κάτι, δηλαδή την Ηλέκτρα, ψευδής στο βαθμό που η Ηλέκτρα δεν ήταν η Φιούρα.  Πιστεύοντας ότι το μυαλό διακρίνει ενστικτωδώς μεταξύ πραγματικών και ψευδών εντυπώσεων, οι Στωικοί είπαν ότι δεν πρέπει να πιστεύουμε σε ό, τι γίνεται αντιληπτό, αλλά μόνο σε εκείνες τις αντιλήψεις που περιέχουν κάποιο ιδιαίτερο σημάδι αυτών των πραγμάτων που εμφανίστηκαν.  Μια τέτοια αντίληψη ονομάστηκε τότε *καταληπτική ή κατανοητή φαντασία* ().  Η *καταληπτική φαντασία*  είναι αυτό που κάνει εντύπωση σε ένα αντικείμενο που είναι υπαρκτό και που είναι πιστό αντίγραφο αυτού του αντικειμένου και που δεν μπορεί να παραχθεί από κανένα άλλο αντικείμενο.  

Ο Κικέρων αναφέρει ότι ο Zήνων ο Κιτιεύς θα *επεσήμανε την καταληψία* ως εξής:  θα έδειχνε το χέρι του μπροστά σε κάποιον με τα δάχτυλα τεντωμένα, λέγοντας "Μια οπτική αναπαράσταση [της έννοιας] είναι σαν αυτή". Στη συνέχεια θα έκλεινε λίγο τα δάχτυλά του, λέγοντας "Μια νεύση ότι υπάρχει κάποια κατανόηση είναι έτσι". Στη συνέχεια θα πίεζε τα δάχτυλά του στενά μεταξύ τους για να σχηματίσει μια γροθιά, λέγοντας ότι αυτό ήταν πλήρη κατανόηση (και από αυτήν την εικόνα έδωσε (ο Κικέρων) σε αυτή τη διαδικασία το όνομα της *κατάληψης*, το οποίο δεν υπήρχε πριν). αλλά στη έπιανε σφιχτά και βίαια τη δεξιά γροθιά με το αριστερό χέρι, και λέγοντας στη συνέχεια ότι τέτοια είναοι η γνώση, η οποία είναι στη διάθεση κανενός παρ εκτός του σοφού ανθρώπου   *Η Κατάληψις* ήταν το κύριο σημείο της διαμάχης μεταξύ των Στωικών και των δύο σχολών *Φιλοσοφικού Σκεπτικισμού* κατά την Ελληνιστική περίοδο: οι Πυρρονιστές και οι *Ακαδημαϊκοί Σκεπτικιστές* της Ακαδημίας του Πλάτωνα  Αυτοί οι Σκεπτικιστές, που επέλεξαν τους Στωικούς ως το φυσικό τους φιλοσοφικό αντίθετο, παρέκαμψαν πολλά από αυτά που πίστευαν οι Στωικοί σχετικά με το ανθρώπινο μυαλό και τις μεθόδους κατανόησης μεγαλύτερων νοημάτων.  Για τους Σκεπτικιστές, όλες οι αντιλήψεις ήταν *ακατάληπτες* (acataleptic), δηλ. ασυμβίβαστες με τα αντιληπτά αντικείμενα ή, εάν υπήρχε κάποια συμβατότητα, δεν θα γίνονταν ποτέ γνωστό.  

## Παραπομπές


Κατηγορία:Στωικισμός
Κατηγορία:Επιστημολογικές θεωρίες
Κατηγορία:Επιστημολογία
Κόκκινοι βοηθητικοί αριθμοί

Στη μελέτη των αρχαίων αιγυπτιακών μαθηματικών, οι **κόκκινοι βοηθητικοί αριθμοί** είναι αριθμοί γραμμένοι με κόκκινη μελάνη στον Μαθηματικό Πάπυρο του Ριντ, προφανώς χρησιμοποιούμενοι ως βοηθήματα για αριθμητικούς υπολογισμούς που περιλαμβάνουν κλάσματα. 

## Βιβλιογραφικές αναφορές

*      
*      
*     

Κατηγορία:Αρχαία Αίγυπτος
Κατηγορία:Αριθμοί
Πρόβλημα του κριτηρίου

Στον τομέα της επιστημολογίας το **πρόβλημα του κριτηρίου** (*problem of the criterion*) είναι ένα θέμα που αφορά το σημείο εκκίνησης της γνώσης. Αυτό είναι ένα ξεχωριστό και πιο θεμελιώδες θέμα σε σχέση με το επιχείρημα που υπόκειται σε παλινδρόμηση (παλινδρομικό επιχείρημα), εντοπιζόμενο στις συζητήσεις σχετικά με την αιτιολόγηση της γνώσης.

Στη Δυτική φιλοσοφία η πρώτη τεκμηρίωση του προβλήματος του κριτηρίου βρίσκεται στα έργα του πυρρωνιστή φιλόσοφου Σέξτου Εμπειρικού. Στο *Περίγραμμα του Πυρρωνισμού*, ο Εμπειρικός απέδειξε ότι δεν είχε τεκμηριωθεί κανένα κριτήριο της αλήθειας, σε αντίθεση με τη θέση των ιδεολόγων όπως οι Στωικοί και το δόγμα της *Καταληψίας*. Σε αυτό ο Σέξτος επαναλάμβανε ή στηριζόταν σε παλαιότερα πυρρωνικά επιχειρήματα σχετικά με το πρόβλημα του κριτηρίου, που, όπως ο Πύρρων ο Ηλείος είχε δηλώσει, «ούτε οι αντιλήψεις μας ούτε οι *δοξασίες* μας (απόψεις, θεωρίες, πεποιθήσεις), μας λένε την αλήθεια ή είναι ψευδείς.

Ο Αμερικανός φιλόσοφος Roderick Chisholm στο έργο του *Θεωρία της Γνώσης* περιγράφει λεπτομερώς το πρόβλημα του κριτηρίου με δύο σειρές ερωτήσεων:

# Τι ξέρουμε; ή Ποια είναι η έκταση των γνώσεών μας;
# Πως ξέρουμε; ή Ποιο είναι το κριτήριο για να αποφασίσουμε εάν έχουμε γνώση σε κάποια συγκεκριμένη περίπτωση;

Μια απάντηση σε οποιοδήποτε από αυτά τα δύο σύνολα ερωτήσεων θα μας επιτρέψει να επινοήσουμε έναν τρόπο απάντησης στο άλλο. Απαντώντας στο πρώτο σύνολο συνθέτει *Iδιαιτεροτισμός* (*[[:en:Epistemological_particularism|particularism]]*), ενώ απαντώντας στο δεύτερο ονομάζεται *Μεθοδισμός* (*[[:en:Methodism_(philosophy)|methodism]]*). Μια τρίτη λύση είναι ο *[[σκεπτικισμός]]*, ο οποίος διακηρύσσει ότι αφού δεν μπορεί κανείς να έχει απάντηση στο πρώτο σύνολο ερωτήσεων χωρίς πρώτα να απαντήσει στο δεύτερο, και δεν μπορεί να ελπίζει να απαντήσει στο δεύτερο σύνολο ερωτήσεων χωρίς να γνωρίζει πρώτα τις απαντήσεις στο πρώτο, δεν μπορούμε επομένως να απαντήσουμε κανένα. Αυτό έχει ως αποτέλεσμα να μην μπορούμε να δικαιολογήσουμε οποιαδήποτε από τις πεποιθήσεις μας.

Οι ιδιαιτεροτιστικές θεωρίες αξιοποιούν ό,τι είναι ήδη γνωστό για να βρουν μια μέθοδο για το πώς αποκτούμε γνώση, απαντώντας έτσι στο δεύτερο σύνολο ερωτήσεων. Οι μεθοδιστικές θεωρίες προτείνουν μια απάντηση στο δεύτερο ερώτημα και συνεχίζουν με τη χρησιμοποίησή της για τον καθορισμό αυτού που στην πραγματικότητα γνωρίζουμε. Ο κλασικός εμπειρικισμός υιοθετεί τη μεθοδιστική προσέγγιση.

## Βιβλιογραφικές αναφορές


Κατηγορία:Επιστημολογία
Άπειρη παλινδρόμηση

μικρογραφία|Άπειρη παλινδρόμηση
Μια **άπειρη παλινδρόμηση** είναι μια σειρά προτάσεων που προκύπτουν εάν η αλήθεια της πρότασης *P*1 απαιτεί την υποστήριξη της πρότασης *P*2, η αλήθεια της πρότασης *P*2 απαιτεί την υποστήριξη της πρότασης *P*3, και ούτω καθεξής, επ άπειρον. 

Γίνεται διάκριση μεταξύ άπειρων παλινδρομήσεων που είναι «φαύλος κύκλος» και εκείνων που δεν είναι.

## Αριστοτέλης
μικρογραφία|Ο Αριστοτέλης
Ο Αριστοτέλης υπεστήριξε ότι η γνώση δεν προϋποθέτει μια άπειρη παλινδρόμηση, επειδή ορισμένη γνώση δεν εξαρτάται από την επίδειξη: 

Ορισμένοι υποστηρίζουν ότι, λόγω της αναγκαιότητας να γνωρίζουμε τις πρωταρχικές υποθέσεις, δεν υπάρχει επιστημονική γνώση. Άλλοι πιστεύουν ότι υπάρχει, αλλά ότι όλες οι αλήθειες είναι αποδείξιμες. Κανένα δόγμα δεν είναι αληθινό ή απαραίτητη λογική απαγωγή από τις υποθέσεις. Η πρώτη σχολή, υποθέτοντας ότι δεν υπάρχει τρόπος να ξέρει κανείς παρά με την απόδειξη, υποστηρίζει ότι εμπλέκεται μια άπειρη παλινδρόμηση, με την αιτιολογία ότι αν πίσω από το πρότερο δεν υπάρχει πρωτεύουσα υπόθεση, δεν θα μπορούσαμε να γνωρίζουμε το μεταγενέστερο μέσω του πρότερου (το οποίο αληθεύει, γιατί δεν μπορεί κανείς να διατρέξει μια άπειρη σειρά): αν από την άλλη πλευρά - λένε - η σειρά τερματίζεται και υπάρχουν πρωτεύουσες υποθέσεις, χωρίς όμως αυτές να είναι γνωστές, επειδή είναι αναπόδεικτες, το οποίο σύμφωνα με αυτούς είναι η μόνη μορφή γνώσης. Και δεδομένου ότι δεν μπορεί κανείς να γνωρίζει τις πρωταρχικές υποθέσεις, η γνώση των συμπερασμάτων που προκύπτουν από αυτά δεν είναι καθαρή επιστημονική γνώση ούτε καν γνώση με τη σημασία του όρου, αλλά στηρίζονται στην απλή εικασία ότι οι υποθέσεις αληθεύουν. Η άλλη σχολή συμφωνεί με αυτά όσον αφορά τη γνώση, θεωρώντας ότι είναι δυνατή μόνο μέσω απόδειξης, αλλά δεν βλέπουν καμία δυσκολία να υποστηρίξουν ότι όλες οι αλήθειες αποδεικνύονται, με την αιτιολογία ότι η απόδειξη μπορεί να είναι κυκλική και αμοιβαία [αντίστροφη]. Η δική μας άποψη είναι ότι δεν είναι όλες οι γνώσεις αποδείξιμες: αντίθετα, η γνώση των άμεσων υποθέσεων είναι ανεξάρτητη από την απόδειξη. (Η αναγκαιότητα αυτού είναι προφανής · διότι αφού πρέπει να γνωρίζουμε τις πρωταρχικές υποθέσεις από τις οποίες προέρχεται η απόδειξη, και δεδομένου ότι η παλινδρόμηση πρέπει να τελειώνει σε άμεσες αλήθειες, αυτές οι αλήθειες πρέπει να είναι αναπόδεικτες.) Αυτό, λοιπόν, είναι το δόγμα μας, και υποστηρίζουμε επιπλέον ότι εκτός από την επιστημονική γνώση υπάρχει και η αρχική της προέλευση που μας επιτρέπει να αναγνωρίζουμε τους ορισμούς.

## Bιβλιογραφικές αναφορές


Κατηγορία:Επιστημολογία
Έντιτ Στάιν

Η **Έντιτ Στάιν** (**Edith Stein**, γεννημένη ως **Teresia Benedicta a Cruce**, γνωστή και σαν «*Αγία Θηρεσία Βενεδίκτη του Σταυρού*», Μπρέσλαου, Γερμανική Αυτοκρατορία, 12 Οκτωβρίου 1891 – στρατόπεδο Άουσβιτς-Μπίρκεναου, Άνω Σιλεσία, Γερμανοκρατούμενη Πολωνία, 9 Αυγούστου 1942) ήταν Γερμανίδα μοναχή Εβραϊκής καταγωγής, φιλόσοφος και φεμινίστρια που ασπάσθηκε τον Καθολικισμό και σήμερα αναγνωρίζεται σαν μάρτυς και Αγία της Καθολικής Εκκλησίας, μία από τις έξι στην Ευρώπη.
Στα νεανικά της χρόνια δήλωνε άθεη. Κατά τη διάρκεια του Α΄ Παγκοσμίου Πολέμου (1915) έλαβε μαθήματα ώστε να εργασθεί ως βοηθός νοσηλεύτριας σε νοσοκομείο. Ολοκλήρωσε τις σπουδές της στο Πανεπιστήμιο του Φράιμπουργκ το 1916 και προσλήφθηκε εκεί.

Την 1 Ιανουαρίου του 1922 βαπτίσθηκε ως καθολική και, εν συνεχεία, προσλήφθηκε ως διδάσκουσα φιλόλογος στο Καθολικό εκπαιδευτικό ίδρυμα του Speyer. Ωστόσο, βάσει του νόμου περί αναμόρφωσης της επαγγελματικής κοινωνικής υπηρεσίας, τον οποίο, εν τω μεταξύ (Απρίλιος 1933), θέσπισαν οι αρχές, ο οποίος έθετε την προϋπόθεση κατοχής ενός πιστοποιητικού Άριας καταγωγής για όσους επιθυμούσαν να εργάζονται στο συγκεκριμένο τομέα, που η Στάιν δεν διέθετε, υποχρεώθηκε να παραιτηθεί από την θέση της.

Η Στάιν απευθύνθηκε στη Μονή Καρμηλιτών της Κολωνίας και εντάχθηκε σε αυτό ως μοναχή τον Απρίλιο του 1934, λαμβάνοντας το ιερατικό της όνομα. Το 1938 η Έντιτ και η αδελφή της, Σάρα, μαζί με μερικές άλλες κοπέλες, στάλθηκαν για περισσότερη ασφάλεια στο αντίστοιχο μοναστήρι στο Εχτ (Echt) της Ολλανδίας. Δεν ενοχλήθηκαν για αρκετό καιρό, παρά την εισβολή της Βέρμαχτ εκεί, το 1940, αλλά στις 2 Αυγούστου 1942 συνελήφθησαν και στάλθηκαν στο στρατόπεδο συγκέντρωσης Άουσβιτς. Επτά μόλις μέρες μετά την άφιξή τους στο Άουσβιτς, δολοφονήθηκαν με δηλητηριώδη αέρια στους θαλάμους αερίων.
Στη ζωή και το έργο της είναι αφιερωμένη η ταινία «*A Rose in Winter*» (2018) του σκηνοθέτη Joshua Sinclair.

## Παραπομπές


## Εξωτερικοί σύνδεσμοι
* 
* Αρχιμ. Βησσαρίων Κουότσης, ''Το πρόβλημα της ενσυναίσθησης: η συμβολή της Edith Stein στην Φαινομενολογία'', Ανοιχτοί Ορίζοντες 31/08/2022.

Κατηγορία:Άγιοι της Ρωμαιοκαθολικής Εκκλησίας
Κατηγορία:Οσιοποιήσεις από τον Πάπα Ιωάννη Παύλο Β΄
Ξανθόγεια Πέλλας

Τα **Ξανθόγεια** ή **Παλαιά Ξανθόγεια** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 630 μέτρων.

## Γεωγραφία - Ιστορία
Τα Ξανθόγεια βρίσκονται βορειοανατολικά της λίμνης Βεγορίτιδας σε απόσταση 23 χλμ. Δ. από την Έδεσσα. Πρόκειται για οικισμό ο οποίος μετά την δεκαετία του 1950 άρχισε να εγκαταλείπεται σταδιακά από τους κατοίκους του που μετακινήθηκαν κυρίως στα γειτονικά Νέα Ξανθόγεια. Τα εναπομείναντα σπίτια του χωριού ακολουθούν την τυπική μακεδονική αρχιτεκτονική της αγροτικής υπαίθρου και χαρακτηριστικό είναι το λιθόκτιστο κωδωνοστάσιο της εκκλησίας του Αγίου Δημητρίου (1884). Ενδιαφέρον παρουσιάζουν τα παραδοσιακά λιθόστρωτα, οι πέτρινες βρύσες με τρεχούμενα νερά και αρκετά  σημεία που έχουν θέα προς το όρος Βόρας (Καϊμάκτσαλάν) ή την λίμνη Βεγορίτιδα. Είναι ο τόπος καταγωγής της Σλαβομακεδόνισσας αντάρτισσας της Κατοχής και του Εμφυλίου Πολέμου Ειρήνης Γκίνη (Μίρκα Γκίνοβα).

Η παλιά ονομασία του χωριού είναι *Ροσίλοβο* ή *Ρουσίλοβο* και έτσι αναφέρεται μετά την απελευθέρωση το 1918 με το ΦΕΚ 152Α - 09/07/1918 όταν προσαρτήθηκε στην τότε κοινότητα Οστρόβου (Άρνισσα). Το 1926 με το ΦΕΚ 97Α - 18/03/1926 μετονομάστηκε σε Ξανθόγεια. Σύμφωνα με το πρόγραμμα Καλλικράτης, μαζί με την οικισμό Άρνισσα, τον Άγιο Δημήτριο, την Δροσιά, και τη Νέα Ξανθόγεια αποτελούν την τοπική κοινότητα Άρνισσας που ανήκει στη δημοτική ενότητα Βεγορίτιδας του Δήμου Έδεσσας και σύμφωνα με την απογραφή του 2011 έχει πληθυσμό 1 μόνο κάτοικο.

## Εξωτερικοί σύνδεσμοι
* Η τοπική εφημερίδα "Ξανθογείτικα Νέα"

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Διάσκεψη των Πρωθυπουργών της Κοινοπολιτείας του 1944

Η **Διάσκεψη των Πρωθυπουργών της Κοινοπολιτείας του 1944** () ήταν η πρώτη συνάντηση των Αρχηγών Κυβερνήσεων της Βρετανικής Κοινοπολιτείας κατά τη διάρκεια του Β' Παγκοσμίου Πολέμου και πραγματοποιήθηκε στο Ηνωμένο Βασίλειο, μεταξύ 1-16 Μαΐου 1944, με οικοδεσπότη τον πρωθυπουργό της χώρας, Ουίνστον Τσώρτσιλ.

## Εκπροσώπηση
Στη διάσκεψη αυτή πήραν μέρος οι πρωθυπουργοί όλων των κρατών εντός της Κοινοπολιτείας εκτός 
από την Ιρλανδία και τη Νέα Γη. Οι παρευρισκόμενοι περιελάμβαναν τον πρωθυπουργό της Αυστραλίας Τζον Κέρτιν, τον πρωθυπουργό του Καναδά Γουίλιαμ Λάιον Μακένζι Κινγκ, τον πρωθυπουργό της Νέας Ζηλανδίας Πίτερ Φρέιζερ και τον πρωθυπουργό της Νότιας Αφρικής Γιαν Σματς. Παρευρέθηκε επίσης ο πρωθυπουργός της αυτοδιοικούμενης αποικίας της Νότιας Ροδεσίας Σερ Γκόντφρεϊ Χούγκινς, και εκπρόσωπος της Ινδίας ήταν ο Μαχαραγιάς του Τζαμού και του Κασμίρ. Εκτός από αυτούς στη διάσκεψη παρευρέθηκαν επίσης μέλη του Υπουργικού Συμβούλιου του Τσόρτσιλ, καθώς και οι Ύπατοι Αρμοστές των Κρατών. Η Ιρλανδία, παρόλο που η Βρετανική Κοινοπολιτεία εξακολουθούσε να την θεωρεί ως ένα από τα μέλη της, δεν συμμετείχε σε αυτή την διάσκεψη καθώς και σε αντίστοιχες από το 1932.

## Συζητήσεις
Οι ηγέτες της Βρετανικής Κοινοπολιτείας συμφώνησαν να στηρίξουν τη Διακήρυξη της Μόσχας και κατέληξαν σε συμφωνία σχετικά με τους αντίστοιχους ρόλους τους στη συνολική συμμαχική προσπάθεια πολέμου.

Πριν απη διάσκεψη, οι Ρόμπερτ Μακιντάιρ και Ντάγκλας Γιανγκ, οι ηγέτες του Εθνικού Κόμματος της Σκωτίας, απευθυνθήκαν στους Κινγκ, Φρέιζερ, Σμουτς, Χούγκινς και Κέρτιν, ζητώντας τους να θέσουν το ζήτημα της ανεξαρτησίας της Σκωτίας στη διάσκεψη και να καλέσουν τη Σκωτία να συμμετάσχει σε αυτό καθώς και σε όλα τα μελλοντικά συνέδρια της Κοινοπολιτείας. Ο Κέρτιν το θεώρησε ως εσωτερικό ζήτημα για τη βρετανική κυβέρνηση, ο Κινγκ έδειξε μια συμπαθεία και οι υπόλοιποι απλώς εξέφρασαν την αναγνώρισή τους για τις ανακοινώσεις.

## Δήλωση
Μετά το τέλος της διάσκεψης εκδόθηκε μια δήλωση υπογεγραμμένη από τους πέντε πρωθυπουργούς που συμμετείχαν σε αυτή και αναφέρει μεταξύ άλλων:

## Παραπομπές

Κατηγορία:Διασκέψεις του Β΄ Παγκοσμίου Πολέμου
Κατηγορία:Ιστορία του Ηνωμένου Βασιλείου κατά τον Β΄ Παγκόσμιο Πόλεμο
Κρύα Βρύση Εύβοιας

Με την ονομασία **Κρύα Βρύση Εύβοιας** αναφέρονται:

* Η Κρύα Βρύση Κηρίνθου Εύβοιας, χωριό του δήμου Μαντουδίου - Λίμνης - Αγίας Άννας. 
* Η Κρύα Βρύση Καρύστου Εύβοιας, χωριό του δήμου Καρύστου.
Μαίρη Κάβεντις του Ντέβονσαϊρ

Η **Μαίρη Κάβεντις του Ντέβονσαϊρ** (*Mary Cavendish of Devonshire*, γεννημένη ως Μαίρη Αλίκη Γκασκόϊνε-Σέσιλ *Mary Alice Gascoyne-Cecil*, 25 Ιουλίου 1895 - 24 Δεκεμβρίου 1988) ήταν Βρετανίδα αριστοκράτισσα και Κυρία επί των Ενδυμάτων της Βασίλισσας Ελισάβετ Β΄.

## Βιογραφία
Γεννήθηκε στις 25 Ιουλίου 1895 στο Χάτφιλντ, και ήταν κόρη του Ιάκωβου Γκασκόϊνε-Σέσιλ, Υποκόμη Κράνμπορν και της Λαίδης Σεσίλια Αλίκης Γκορ.

Στις 21 Απριλίου 1917 παντρεύτηκε τον Εδουάρδο Κάβεντις, 10ο Δούκα του Ντέβονσαϊρ. Μαζί απέκτησαν πέντε παιδιά:
*τον Λόρδο *Γουλιέλμο* Ιωάννη Ροβέρτο (1917–1944), παντρεύτηκε την Αικατερίνη Κένεντι. Δεν απέκτησαν παιδιά.
*τον Λόρδο *Ανδρέα* Ροβέρτο Μπάξτον (1920–2004), παντρεύτηκε την Ντέμπορα Μίτφορντ. Απέκτησαν 7 παιδιά.
*την Λαίδη Μαίρη (1922–1922), πέθανε σε βρεφική ηλικία.
*την Λαίδη *Ελισάβετ* Γεωργιάνα Αλίκη (1926–2018), δεν παντρεύτηκε ποτέ.
*την Λαίδη *Άννα* Εβελίνα Βεατρίκη (1927–2010), παντρεύτηκε τον Μιχαήλ Λάμπερτ Τρι. Απέκτησαν 2 παιδιά.

Την περίοδο 1955-1972 ήταν Καγκελάριος του Πανεπιστημίου του Έξετερ. Έχει χριστεί Διοικητής του Τάγματος της Βρετανικής Αυτοκρατορίας το 1946 και Κυρία Μεγαλόσταυρου του Βασιλικού Βικτωριανού Τάγματος το 1955.

Πέθανε στις 24 Δεκεμβρίου 1988 στο Ουεστμίνστερ σε ηλικία 93 ετών.

## Παραπομπές


|-

Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Αγγλίδες δούκισσες
Κατηγορία:Διοικητές του Τάγματος της Βρετανικής Αυτοκρατορίας
Νίκος Αναγνωστόπουλος

Ο **Νίκος Αναγνωστόπουλος** (γεν. 8 Ιουλίου 1987) είναι Έλληνας κωμικός ηθοποιός.  

## Βιογραφικό
Ο Νίκος Αναγνωστόπουλος γεννήθηκε 8 Ιουλίου 1987 στην Αθήνα. Το 2012 αποφοίτησε από την Ανώτερα Σχολή Δραματικής Τέχνης "Πραξη Επτά". Τα πρώτα του βήματα στον χώρο της υποκριτικής τα έκανε μέσω του κινηματογράφου και του θεάτρου συμμετέχοντας στην ταινία μικρού μήκους "Huthing Frogs:" βατράχια κυνήγι", στην ταινία μεγάλου μήκους "Αυτό Tetris Feeling" και στις θεατρικές παραστάσεις "Η ζωή μου στην τέχνη", "Στα σκοτεινά" και "Οι ένοχοι". Έγινε γνωστός στο ευρύ κοινό το 2017, ενσαρκώνοντας τον ρόλο του Διονύση Καλλέργη στην καθημερινή κωμική του ANT1 Παρθένα Ζωή.

## Φιλμογραφία

## Κινηματογράφος

## Θεατρογραφία
 

Κατηγορία:Έλληνες ηθοποιοί τηλεόρασης
Μωρίς Γκαμελέν

Ο **Μωρίς Γκυστάβ Γκαμελέν** (γαλλικά: *Maurice Gustave Gamelin*, 20 Σεπτεμβρίου 1872 – 18 Απριλίου 1958) ήταν στρατηγός του Γαλλικού Στρατού. Ο Γκαμελέν είναι γνωστός για την καταστρεπτική του διοίκηση (έως τις 17 Μαϊου 1940) των γαλλικών στρατιωτικών δυνάμεων κατά τη διάρκεια της Μάχης της Γαλλίας (10 Μαϊου - 22 Ιουνίου 1940) στον Β΄ Παγκόσμιο Πόλεμο, αλλά και την ακλόνητη υπεράσπιση των δημοκρατικών ιδεών.

Ως Αρχηγός των Ενόπλων Δυνάμεων κατά την έναρξη του Β΄ Παγκοσμίου Πολέμου ο Γκαμελέν θεωρούνταν άνθρωπος υψηλού διανοητικού επιπέδου. Έχαιρε σεβασμού, ακόμα και στη Γερμανία, για την ευφυΐα του και το "επιδέξιο μυαλό" του, αν και θεωρούνταν από κάποιους Γερμανούς στρατηγούς άκαμπτος και προβλέψιμος. Παρά τη φήμη του και τις αξιόλογές του υπηρεσίες κατά τον Α΄ Παγκόσμιο Πόλεμο, η διοίκηση που άσκησε στις γαλλικές δυνάμεις κατά τη διάρκεια εκείνων των κρίσιμων ημερών του Μαΐου του 1940 απεδείχθη καταστροφική. Ο ιστορικός και δημοσιογράφος Ουίλιαμ Σίρερ εξέφρασε την άποψη ότι ο Γκαμελέν χρησιμοποίησε μεθόδους του Α΄ Παγκοσμίου Πολέμου μέσα στον Β΄ Παγκόσμιο, αλλά με λιγότερη ενέργεια και χαμηλότερα αντανακλαστικά.

Ο Γκαμελέν διακρίθηκε για τις υπηρεσίες του κατά τον Α΄ Παγκόσμιο Πόλεμο όντας υπό τις διαταγές του Ζοζέφ Ζοφρ. Συχνά του αποδίδεται ο σχεδιασμός του περιγράμματος για τη γαλλική αντεπίθεση του 1914, η οποία και κατέληξε σε νίκη κατά τη διάρκεια της Πρώτης Μάχης του Μάρνη. Το 1933 ο Γκαμελέν ανέλαβε τη διοίκηση του Γαλλικού Στρατού και ήταν ο επιβλέπων ενός προγράμματος εκσυγχρονισμού και εκμηχανισμού συμπεριλαμβανομένης της Γραμμής Μαζινό.

Ο Εντουάρ Νταλαντιέ υποστήριξε το Γκαμελέν κατά διάρκεια της σταδιοδρομίας του λόγω της άρνησής του να επιτρέψει η πολιτική να παίξει ρόλο στα στρατιωτικά σχέδια και στις προαγωγές των στελεχών και της αφοσίωσής του στο δημοκρατικό σύστημα διακυβέρνησης. Αυτό δεν ήταν κάτι ασήμαντο σε μια εποχή όταν οι Κομμουνιστές στα αριστερά και οι Βασιλόφρονες και οι Φασίστες στα δεξιά υποστήριζαν ανοιχτά μια αλλαγή καθεστώτος στη Γαλλία.

## Πρώτα χρόνια
Ο πατέρας του Γκαμελέν, ο Ζεφερίν, πολέμησε στη Μάχη του Σολφερίνο το 1859. Από νεαρή ηλικία ο Γκαμελέν έδειξε να έχει προοπτικές ως στρατιώτης μεγαλώνοντας σε μια γενιά που ζητούσε εκδίκηση από τη Γερμανία για την προσάρτηση της Αλσατίας και της Λωρραίνης στο τέλος του Γαλλοπρωσικού πολέμου.

## Παραπομπές


Κατηγορία:Γάλλοι στρατιωτικοί
Κοσμάς ο Μοναχός

Ο **Κοσμάς** ήταν ελληνικής καταγωγής κληρικός και μοναχός του 7ου αιώνα, ανήκε στο δόγμα των Χαλκηδόνιων. Οποιαδήποτε γνώση έχουμε για τον Κοσμά προέρχεται από την αγιογραφία του 10ου αιώνα του Ιωάννη της Δαμασκού.

Ήταν λόγιος που έγινε δάσκαλος του Ιωάννη Δαμασκηνού και του θετού αδερφού του. Στους Χαλκηδόνιους πιστούς είναι γνωστός και ως *Κοσμάς ο Σικελός*. Η  παράδοση λέει ότι ήταν από την Βυζαντινή Καλαβρία όπου πιάστηκε αιχμάλωτος από τους Σαρακηνούς. Διασώθηκε από την εκτέλεση το 664 μ.Χ. στη Σικελία από έναν δικαστή από τη Δαμασκό που ονομαζόταν Σέργιος Ίμπν Μανσούρ, ήταν ο πατέρας του Ιωάννη Δαμασκηνού και τον πήρε μαζί του ως δάσκαλο του Ιωάννη και του θετού αδερφού του Κοσμά. 

Προφανώς, ο πατέρας του Ιωάννη συναντήθηκε με τον Κοσμά, που ήταν μορφωμένος και μιλούσε ελληνικά, στις ακτές της Σικελίας, όταν επρόκειτο να εκτελεστεί ο τελευταίος. Φώναζε δυνατά και όταν ρωτήθηκε γιατί ένας μοναχός κλαίει μπροστά στον θάνατο, απάντησε ότι θρηνούσε την απώλεια της γνώσης που είχε συγκεντρώσει, «γιατί ήξερε σχεδόν όλα που υπάρχουν κάτω από τον ήλιο». Σε απάντηση, ο πατέρας του Ιωάννη τον απελευθέρωσε και τον διόρισε ως δάσκαλο για τους γιους του.

## Παραπομπές


Κατηγορία:Βυζαντινοί μοναχοί
Κατηγορία:Βυζαντινοί του 12ου αιώνα
Κατηγορία:Βυζαντινοί λόγιοι